Aedes

Aedes is en Geslecht mank de Familie vun de Steekmuggen (Culicidae). De Aarden, de dor tohören doot, sünd meist in de Tropen un in de Subtropen tohuse, bloß man en poor Aarden finnt sik ok in Europa. De Naam kummt ut de Greeksche Spraken her: Dat Woort aëdes bedutt soveel, as unkommodig, lastig un mall. De Seken vun düt Geslecht suugt Blood, as de Seken vun all Steekmuggen. Dor könnt se ok Krankheiten bi overdregen (kiek unner Vekter), wenn se sunnerliche Viren wietergeevt, de Krankheiten utlösen doot, as dat Dengue-Virus, dat Geelfever-Virus oder dat Zika-Virus. De wecken Aarden sünd vun Minschen in annere Deel vun'e Eer mitbrocht wurrn, as u. a. de Asiaat’sche Tigermugge (Aedes albopictus) in de USA un na Europa hen. 

Aedes in Europa 
Düsse Aarden kaamt in Europa vor:
Aedes (Aedes) cinereus Meigen, 1818
Aedes (Aedes) esoensis Dolbeskin, Goritzkaja & Mitrofanova, 1930
Aedes (Aedes) geminus Peus, 1970
Aedes (Aedimorphus) vexans (Meigen, 1830)
Aedes (Fredwardsius) vittatus (Bigot, 1861)
Geelfevermugge Aedes (Stegomyia) aegypti (Linnaeus, 1762)
Asiaat’sche Tigermugge Aedes (Stegomyia) albopictus (Skuse, 1894)
Aedes (Stegomyia) cretinus Edwards, 1921

 Literatur 
 John N. Belkin: The Mosquitoes of the South Pacific (Diptera, Culicidae). University of California Press, Berkeley/Los Angeles 1962.

 Weblenken 

Kategorie:Muggen
Kategorie:Culicidae